Lietuvos Respublikos aplinkos ministerija

Lietuvos aplinkos ministerija – Lietuvos vyriausybės institucija (aplinkos ministerija), atsakinga už aplinkos apsaugą, miškų ūkį, gamtos išteklių naudojimą, geologiją ir hidrometeorologiją, teritorijų planavimą, statybą, gyventojų aprūpinimą būstu, butų ir komunalinio ūkio srityse.

Vadovauja ministro pirmininko siūlymu prezidento skiriamas aplinkos ministras.

Istorija 
Lietuvai atkūrus valstybingumą, 1921 m. įsteigtas Lietuvos atstatymo komitetas prie Vidaus reikalų ministerijos. 1925 m. prie Susisiekimo ministerijos įsteigta Statybos ir sauskelių inspekcija.

1990 m. pertvarkius LTSR Gamtos apsaugos komitetą, įsteigtas LR aplinkos apsaugos departamentas. 1994 m. pertvarkytas į ministeriją.

1998 m. reorganizuota į LR aplinkos ministeriją, jai perduotos LR aplinkos apsaugos ministerijos, daugelis Lietuvos Respublikos statybos ir urbanistikos ministerijos funkcijų bei Lietuvos Respublikos žemės ir miškų ministerijos miškų ūkio reguliavimo funkcijos.

Pavaldžios įstaigos 
Pavaldžios aplinkos ministerijai įstaigos:
 Aplinkos apsaugos agentūra
 Aplinkos apsaugos departamentas
 Aplinkos projektų valdymo agentūra
 Kauno Tado Ivanausko zoologijos muziejus
 Lietuvos geologijos tarnyba
 Lietuvos hidrometeorologijos tarnyba
 Lietuvos zoologijos sodas
 Respublikinis Vaclovo Into akmenų muziejus
 Statybos produkcijos sertifikavimo centras
 Valstybinės miškų tarnyba
 Valstybinės saugomų teritorijų tarnyba
 Valstybinės teritorijų planavimo ir statybos inspekcija
 VšĮ Valstybinių miškų urėdija
 VšĮ „Grunto valymo technologijos“
 VšĮ Statybos sektoriaus vystymo agentūra

Dabartinė vadovybė 
Nuo 2020 m. gruodžio 11 d. aplinkos ministerijai vadovauja Simonas Gentvilas. Jo viceministrų ir kanclerio komandą sudaro:

Ministrai

Išnašos 

Aplinkos ministerijos
Aplinkos